ทองคำปิดบวก 4.9ดอลล์
สัญญาทองคำตลาดนิวยอร์กปิดดีดตัวขึ้น 4.9ดอลล์ ที่1,725.1 ดอลลาร์/ออนซ์  จากแรงซื้อเก็งกำไรหลังถูกกระหน่ำขาย
30 ต.ค. 2565

สัญญาทองคำตลาดนิวยอร์กปิดดีดตัวขึ้น 4.9ดอลล์ ที่1,725.1 ดอลลาร์/ออนซ์  จากแรงซื้อเก็งกำไรหลังถูกกระหน่ำขาย
สัญญาทองคำตลาด COMEX (Commodity Exchange) ส่งมอบเดือนธ.ค.ขยับขึ้น 4.9 ดอลลาร์ หรือ 0.3% ปิดที่ 1,725.1 ดอลลาร์/ออนซ์ 
เทรดเดอร์กล่าวว่า ทองคำอยู่ภายใต้แรงกดดันเกือบตลอดช่วงการซื้อขาย อย่างไรก็ดี เนื่องจากราคาทองได้ตกลงไปมากในระยะนี้ จึงดึงดูดให้นักลงทุนกลับเข้ามาซื้อเก็งกำไรก่อนช่วงวันหยุดสุดสัปดาห์
ตลอดทั้งสัปดาห์นี้ราคาทองร่วงลง 3.5% หลังจากที่เดินหน้าขึ้นมาสามสัปดาห์ติดต่อกัน โดยบรรยากาศการซื้อขายในตลาดเป็นไปอย่างผันผวน เพราะสถานการณ์ไม่แน่นอนเกี่ยวกับวิกฤตหนี้ยุโรป
นักลงทุนชี้ว่า สถานะของทองคำในฐานะแหล่งลงทุนที่ปลอดภัยนั้น ไม่สามารถช่วยพยุงราคาทองคำในช่วงที่ตลาดผันผวนได้ เนื่องจากตลาดหุ้นและสินค้าโภคภัณฑ์อื่นๆที่ร่วงลงบีบให้นักลงทุนบางรายเทขายทองคำเพื่อทำกำไรจะได้นำไปชดเชยกับที่ขาดทุนจากการลงทุนในตลาดอื่นๆ โดยนักลงทุนมีแนวโน้มที่จะถือครองเงินสดหรือหันไปหาสินทรัพย์ที่ปลอดภัย อย่างเงินดอลลาร์สหรัฐ ในช่วงที่เกิดวิกฤต